Ad nauseam - Βικιπαίδεια

# Ad nauseam

### Από τη Βικιπαίδεια, την ελεύθερη εγκυκλοπαίδεια

Η έκφραση Ad nauseam Λατ. χρησιμοποιείται για να περιγράψει κάτι που συνεχίζεται μέχρις αηδίας (εμετού). Για παράδειγμα, μπορεί να πει κανεις: «Το ζήτημα έχει συζητηθεί ad nauseam», δηλαδή έχει συζητηθεί εκτενώς και μάλιστα σε τέτοιο βαθμό που όλοι έχουν απαυδήσει. Αποτελεί είδος αποδείξεως κατ' ισχυρισμό.

Το επιχείρημα ad nauseam ή κατ' επανάληψη επιχείρημα είναι η νόθη απόδειξη ενός ισχυρισμού μέσω (συνεχούς) επανάληψής του (από πολλά διαφορετικά άτομα συνήθως). Αυτή η λογική πλάνη χρησιμοποιείται στην ρητορική των πολιτικών και αποτελεί επίσης μηχανισμό εξάπλωσης αστικών θρύλων. Στην ακραία μορφή του αποτελεί πλύση εγκεφάλου. Αν και αποτελεί λογική πλάνη είναι συχνά πολύ πειστικό ως μορφή επιχειρήματος. Όπως το διετύπωσε και ένας από τους μεγαλύτερους προπαγανδιστές της ιστορίας, ο Λένιν: «Εάν κάτι επαναλαμβάνεται συνεχώς ως αλήθεια, τότε οι άνθρωποι τελικά θα το πιστέψουν».

Η σύγχρονη πολιτική βρίθει από παραδείγματα επιχειρημάτων ad nauseam και η ευρεία αποδοχή πολλών πολιτικών και γραμμών ενεργείας οφείλεται κατά κύριο λόγο στην ακατάπαυστη επανάληψη των αντίστοιχων σλόγκαν. Η εφαρμογή του επιχειρήματος ad nauseam παρατηρείται στην διάδοση των «σημείων του λόγου», τα οποία είναι συλλογές σύντομων φράσεων που διανέμονται στα μέλη των πολιτικών κομμάτων, ώστε να τυχαίνουν συνεχούς επανάληψης.

## [Επεξεργασία] Δείτε επίσης

- Ad infinitum

Λογικές Πλάνες

Ad hominem | Ad baculum | Ad nauseam | Cum hoc ergo propter hoc | Post hoc ergo propter hoc | Άρνηση του ηγουμένου | Αμφισημία | Ανακολουθία | Διαζευκτικές Πλάνες | Εν αρχή αιτείσθαι | Επιβεβαίωση του επομένου | Επιχείρημα από πλάνης | Πλάνη των πολλών ερωτημάτων | Προσφυγή στην αυθεντία | Προσφυγή στην πιθανότητα | Προσφυγή στις επιπτώσεις | Φαύλος Κύκλος | Ψευδές δίλημμα

Ανακτήθηκε από "http://el.wikipedia.org../../../a/d/_/Ad_nauseam.html"

Κατηγορίες: Λατινικές φράσεις | Λογική πλάνη | Λογική

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Català
- Dansk
- Deutsch
- English
- Español
- Suomi
- Français
- עברית
- Magyar
- Italiano
- Lietuvių
- Português
- Svenska
- Türkçe